რატომ არის წელიწადში 365 დღე?

რომ გავიგოთ ერთ წელიწადში დღეთა რაოდენობა, ამისათვის საჭიროა დედამიწის მიერ მზის გარშემო ერთი სრული ბრუნის პერიოდი გავყოთ დედამიწის ღერძის გარშემო ბრუნის პერიოდზე. რადგან ჩვენ ვაწარმოებთ დაკვირვებას დედამიწიდან, რომელიც თვითონ განიცდის გარეშე ძალების ზემოქმედებას, ექსპერიმენტალურად ძნელი იქნება ამ ბრუნთა პერიოდების დადგენა, მონაცემები არ იქნება მუდმივი.

წლის ხანგრძლივობა იცვლება დედამიწაზე მზის სისტემის სხვა პლანეტების ზემოქმედების გამო. ზუსტი მონაცემები გვაჩვენებს, რომ ექსცენტრისტეტი(ორბიტის წრიულობა) ძალიან ნელა იცვლება, 100 000
წლიანი პერიოდებით.

დღეთა ხანგრძლივობაც არ არის მუდმივი. ის სისტემატურად იზრდება(ე.წ. საუკუნო ცვლილებები), მოქცევების დამამუხრუჭებელი მოქმედების გამო, 0,0023 წმ. 100 წელიწადში. ასევე ხდება ნახტომისებური ცვლილებები მეათასედი წამის სხვაობით, რამოდენიმე თვის განმავლობაში, ამის ზუსტი მიზეზი უცნობია. თავის წვლილი შეაქვს სეზონურ ცვლილებებსაც, რომელსაც წყლისა და ატმოსფერული მასების გადანაწილება იწვევს ±0,001
წმ. წელიწადში.

ასე რომ დღეთა რაოდენობა წელიწადში მუდმივი არაა. მაგალითად, 380 მილიონი წლის წინ დღეთა რაოდენობა იყო
400. ამის დადგენა შესაძლებელი გახდა უძველესი მარჯნის რიფების დღიური და წლიური ზრდის რგოლების  კვლევით.